
KVIETIMAS DALYVAUTI RINKOS KONSULTACIJOJE

Šiaulių miesto savivaldybės administracija (toliau – Savivaldybės administracija) planuoja atnaujinti arba pakeisti šiuo metu turimą vaizdo kubą, įrengtą Šiaulių Arenoje, į naujos kartos LED vaizdo kubą, taip pat įvertinti galimybę modernizuoti su juo susijusias švieslentes, centrinę valdymo sistemą bei įrengti naujus LED ekranus virš Šiaulių Arenos tribūnų. Šiam tikslui pasiekti organizuojama konsultacija su rinkos dalyviais. Savivaldybės administracija yra parengusi techninę specifikaciją, kurią prašome laikyti orientacine. Rinkos dalyviai kviečiami pateikti pasiūlymus tiek pagal šią specifikaciją, tiek ir alternatyvius (geresnius ar optimalesnius) sprendimus. Dalyvavimas rinkos konsultacijoje yra neatlygintinas.

	Konsultacijos tikslas
	Pasikonsultuoti su rinka ir gauti informaciją apie:
 – šiuo metu egzistuojančius techninius sprendimus rinkoje;
 – galimus šiuolaikinius LED vaizdo kubo sprendimus, tinkamus naudoti Šiaulių Arenoje virš Arenos aikštelės;
 – techninius sprendimus, atitinkančius dabartinius LED ekranų technologijų standartus;
 – preliminarias įrangos ir įrengimo kainas;
 – rekomendacijas dėl optimalaus techninio sprendimo Šiaulių Arenos poreikiams;
 – rinkoje siūlomų sistemų technines charakteristikas — dydžius, raišką, ryškumą, valdymo sistemas, svorį, energijos sąnaudas;
 – preliminarias kainų ribas įrangai, instaliacijai, valdymo sistemoms ir garantiniam aptarnavimui.

	Pastabų ir pasiūlymų pateikimo tvarka
	Pastabos ir pasiūlymai nurodytu terminu turi būti pateikti pranešimu Centrinės viešųjų pirkimų informacinės sistemos (toliau – CVP IS) priemonėmis.

	Rinkos konsultacijos metu gautų pastabų ir pasiūlymų nagrinėjimo tvarka
	Savivaldybės administracija, gavusi pastabas ir pasiūlymus, juos išnagrinės bei įvertins pateiktų pastabų ir pasiūlymų svarbą bei atitiktį Šiaulių miesto savivaldybės administracijos poreikiams..

	Klausimai Tiekėjams
	Prašome užpildyti pateikiamą klausimyną. Atsakymai bus naudojami tik rinkos tyrimo tikslais. Taip pat galite pateikti pastabas arba siūlymus laisva forma.

	Konsultacijos su rinka tvarka
	Konsultacija vykdoma Centrinės viešųjų pirkimų informacinės sistemos (toliau – CVP IS) priemonėmis. Tiekėjai prašomi ne vėliau kaip iki 2025 m. lapkričio 21 d. imtinai pateikti įžvalgas, siūlymus ir rekomendacijas CVP IS priemonėmis. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Savivaldybės administracija galimiems techniniams sprendimams parengti organizuoja atnaujinamo/keičiamo vaizdo kubo apžiūrą 2025 m. lapkričio 17 d. Šiaulių miesto Aukštabalio multifunkciniame komplekse, Jono Jablonskio g. 16, Šiauliai. Dėl susitikimo laiko suderinimo prašome kreiptis į nurodytą kontaktinį asmenį.

	Konsultacijos su rinka kalba
	Tiekėjai savo įžvalgas, siūlymus ir rekomendacijas CVP IS priemonėmis turi pateikti lietuvių kalba.

	Suinteresuotų asmenų informavimas
	Savivaldybės administracija, gavusi pastabas ir pasiūlymus, juos išnagrinės bei įvertins pateiktų pastabų ir pasiūlymų svarbą bei atitiktį Savivaldybės administracijos poreikiams.
Kilus klausimams, maloniai prašome rašyti CVP IS priemonėmis.

	Kontaktiniai asmenys
	Šiaulių miesto savivaldybės administracijos Turto valdymo skyriaus vyr. specialistas Kęstutis Tamulevičius, tel. (0 41) 383 447, el. p. kestutis.tamulevicius@siauliai.lt.



Klausimai rinkai 

	Klausimas
	Atsakymas ir (ar) siūlymai

	1.
	Ar rinkoje egzistuoja produktai, atitinkantys pridedamą specifikaciją?
	

	2.
	Kokia šių produktų kaina (įskaitant įrangos, montavimo, paleidimo ir derinimo darbų bei garantinio aptarnavimo kaštus)? 
	

	3.
	Ar rinkoje egzistuoja alternatyvūs produktai, kurios naudojant būtų įgyvendinti geresni ar optimalesni sprendiniai nei nurodyta techninėje specifikacijoje? Jei taip, esant galimybei, pateikite alternatyvių produktų technines specifikacijas
	

	4.
	Kokia galima alternatyvaus techninio sprendinio įgyvendinimo kaina (įskaitant įrangos, montavimo, paleidimo ir derinimo darbų bei garantinio aptarnavimo kaštus)?
	



PRIDEDAMA:
Techninė specifikacija, 5 lapai
